**JUDr. Lukáš Bohuslav, Ph.D.** je odborný asistent na katedře trestního práva Právnické fakulty Univerzity Karlovy, advokát. Specializuje se na otázky spojené s trestní odpovědností právnických osob včetně školení v této oblasti a tvorbu a realizaci Compliance programů. V roce 2014 byla vydána jeho monografie právě na téma Trestní odpovědnost právnických osob (Aleš Čeněk). Je spoluautorem několika vysokoškolských učebnic – např. Kriminologie

(Wolters Kluwer, 2014) či Trestní právo hmotné (Wolters Kluwer, 2016), komentáře k Trestnímu řádu (Wolters Kluwer, 2017), či publikace Dopravní právo (C. H. Beck, 2016).

**JUDr. Andrej Beleš, PhD.** absolvoval Právnickú fakultu Univerzity Komenského v Bratislave v roku 2015, kde aj následne (2018) získal titul PhD. v odbore trestné právo. V súčasnosti pôsobí ako odborný asistent. Vo svojej vedeckej činnosti sa zameriava na témy z trestného a európskeho práva, a to najmä na elektronický monitoring obvinených a odsúdených, trestnú politiku štátu, korupciu, na množstvo procesných otázok, napr. *ne bis in idem*, inštitút agenta, problematiku prípravného konania, práv a postavenia obetí trestných

činov, ďalej na problematiku priestoru slobody, bezpečnosti a práva v Európskej únii, Európsku prokuratúru a ďalšie.

**Doc. JUDr. Eduard Burda, PhD**. je absolventom Právnickej fakulty Univerzity

Komenského v Bratislave. Od roku 2004 pôsobí na Katedre trestného práva, kriminológie a kriminalistiky. Vo svojej vedeckej práci sa zameriava na problematiku trestného práva v súvislostiach s ďalšími právnymi aj mimoprávnymi vednými odbormi, najmä správnym právom. Publikoval viac ako sedem desiatok vedeckých prác, dve vedecké monografie „Trestné činy proti životu a zdraviu v porovnaní starého a rekodifikovaného Trestného zákona“ v roku 2006 a „Nutná obrana a ďalšie okolnosti vylučujúce protiprávnosť činu“

v roku 2013. Je vedúcim autorského kolektívu vedeckého komentára k Trestnému

zákonu od nakladateľstva C. H. Beck. Vo svojej pedagogickej práci sa snaží prepojiť teóriu a praktické poznatky a zavádzať inovatívne metódy výučby. K jeho hobby patrí turistika, film a beletria vrátane jej tvorby.

**JUDr. Yana Daudrikh, PhD.** v roku 2012 absolvovala magisterské štúdium na Právnickej fakulte Univerzity Komenského v Bratislave. V roku 2016 úspešne ukončila doktorandské štúdium vo vedeckom odbore finančné právo a získala titul PhD. Aktuálne pôsobí na Katedre finančného práva Právnickej fakulty Univerzity Komenského v Bratislave. Vo svojej publikačnej činnosti sa predovšetkým orientuje na právo finančného trhu.

**JUDr. Lenka Freel, PhD.** je absolventkou magisterského študijného programu a doktorandského študijného programu v odbore správne právo a právo životného prostredia na Právnickej fakulte Univerzity Komenského v Bratislave. Od roku 2015 pôsobí ako odborný asistent na katedre pracovného práva a práva sociálneho zabezpečenia Právnickej fakulty Univerzity Komenského v Bratislave. Publikuje články predovšetkým z oblasti pracovného práva a zdravotného práva v domácich i zahraničných odborných publikáciách.

**Doc. JUDr. Tomáš Gřivna, Ph.D. ,**docent na katedře trestního práva Právnické fakulty Univerzity Karlovy, advokát a viceprezident Unie obhájců ČR. Rovněž působí jako předseda pracovní komise pro trestní právo Legislativní rady Vlády ČR. Ve své odborné činnosti i praxi se specializuje na problematiku trestní odpovědnosti právnických osob, včetně školení v této oblasti a tvorbu a realizaci Compliance programů. Je spoluautorem komentáře k zákonu

č. 418/2011 Sb., o trestní odpovědnosti právnických osob a řízení proti nim autorského kolektivu pod vedením Pavla Šámala (C. H. Beck, 2018) a autorsky se podílel i na dalších významných publikacích (např. Trestní zákoník: komentář, C. H. Beck, 2012; Trestní řád: komentář, C. H. Beck, 2013; učebnice Trestní právo hmotné, Wolters Kluwer, 2016; Trestní právo procesní, Wolters Kluwer, 2015). Je také členem redakčních rad několika odborných

časopisů (např. Trestní právo, Jurisprudence).

**JUDr. Denisa Hamranová PhD.** absolvovala Právnickú fakultu Trnavskej univerzity v Trnave v roku 2015 a v roku 2018 úspešne ukončila denné doktorandské štúdium, v rámci ktorého získala titul PhD. v obore trestne právo. V súčasnosti pôsobí na úseku výkonu trestu a penologickeho výskumu Generálneho riaditeľstva Zboru väzenskej a justičnej stráže. Z hľadiska pedagogickej činnosti v rámci trestného práva sa zameriava na trestné právo procesné a trestné právo hmotné. Špecializuje sa na problematiku drogových trestných

činov a na problematiku domáceho násilia, čomu zodpovedajú aj jej publikačné výstupy.

**JUDr. Zuzana Hamuľáková, PhD.** je absolventkou Právnickej fakulty Univerzity Komenského v Bratislave, kde v roku 2014 na Katedre správneho a environmentálneho práva obhájila aj dizertačnú prácu s názvom „Správne trestanie s osobitným zreteľom na správne delikty právnických osôb a ich sankcionovanie.“ Od roku 2014 pôsobí na tejto katedre ako odborná asistentka. V minulosti aj v súčasnosti bola a je aktívnou členkou niekoľkých grantov a pôsobila vo viacerých správnych orgánoch. Publikovala viaceré odborné práce z oblasti verejnej správy, osobitne sa venuje problematike správneho trestania, všeobecného správneho konania a problematike práva na dobrú správu. Je autorkou monografie „Správne delikty právnických osôb: vybrané inštitúty a problémy“ a vedúcou autorského kolektívu učebnice „Príklady zo správneho práva procesného“. Výstupy z jej vedeckej práce boli a sú prezentované na mnohých medzinárodných vedeckých konferenciách.

**JUDr. Mária Havelková, PhD.** je absolventkou Právnickej fakulty Univerzity Komenského v Bratislave (2015), kde následne pôsobila pod vedením prof. JUDr. Márie Srebalovej, PhD. ako interná doktorandka na Katedre správneho a environmentálneho práva a v júli 2018 obhájila dizertačnú prácu na tému *Bezplatná právna pomoc v netrestných veciach*. V rámci výskumnej činnosti sa venuje najmä problematike správneho trestania, vybraným otázkam

územnej samosprávy a právu na bezplatnú právnu pomoc. V súčasnosti sa podieľa na riešení viacerých grantových projektov a v rámci pedagogického pôsobenia sa zameriava na klinické formy právneho vzdelávania.

**Doc. JUDr. Marek Kordík LL.M., PhD.** (1983) absolvoval Právnickú fakultu Univerzity Komenského v Bratislave. Postgraduálne štúdium v Organizácii spojených národov (OSN) so zameraním na medzinárodné trestné právo a právo ozbrojených konfliktov ukončil obhajobou záverečnej práce a získaním zvláštnej ceny Vedeckej komisie Inštitútu UNICRI (2009), následne obhájil na Právnickej fakulte Univerzity Komenského v Bratislave dizertačnú prácu v odbore trestné právo (2010). Od roku 2008 pôsobí na Právnickej fakulte Univerzity Komenského v Bratislave, od roku 2017 ako docent. V súčasnosti je prorektorom Akadémie policajného zboru v Bratislave (2014) a členom Riadiacej rady európskej agentúry CEPOL (2014). V súčasnosti pôsobí v pracovných a legislatívnych komisiách Slovenskej advokátskej komory (2012) a Ministerstva vnútra SR (2015). Je členom redakčných rád a posudzovateľom vedeckých periodík doma i v zahraničí. V praxi sa zameriava na trestné právo procesné, právny styk s cudzinou, ekonomické trestné právo, finančné vyšetrovanie a trestnú zodpovednosť právnických osôb, compliance a ochranu pred legalizáciou trestnej činnosti.

Je autorom a spoluautorsky sa podieľal na tvorbe viac ako 65 prác, príspevkov a odborných článkov z oblasti trestného práva, európskeho trestného práva a justičnej spolupráce v trestných veciach. Je autorom alebo spolu autorom 7 komentárov, monografii, učebníc a skrípt.

**Dr.h.c. prof. JUDr. Lucia Kurilovská, PhD.** (1967) Právnickú fakultu Univerzity Komenského v Bratislave absolvovala v roku 1989 s vyznamenaním a cenou generálneho prokurátora. Následne pôsobila ako právnička pre zahraničný obchod a novokonštituované spoločnosti. Na akademickú pôdu sa vrátila v roku 1993, kde na Katedre trestného práva kriminológie a kriminalistiky Právnickej fakulty Univerzity Komenského v Bratislave pôsobí doteraz. Zároveň je vedúcim vedeckým pracovníkom Ústavu štátu a práva Slovenskej akadémie vied. V pozícii generálneho štátneho radcu, pôsobila ako poradkyňa ministra spravodlivosti Slovenskej republiky v rokoch 2012 – 2016. V auguste 2014 bola na návrh ministra vnútra Slovenskej republiky prezidentom Slovenskej republiky menovaná rektorkou Akadémie Policajného zboru v Bratislave. Je členkou viacerých poradných orgánov ústrednej štátnej správy Slovenskej republiky, medzirezortnej pracovnej skupiny na Ministerstve školstva, vedy, výskumu a športu Slovenskej republiky, pracovných skupín pre implementáciu smerníc Európskej únie, v Rade pre probáciu a mediáciu a v Rade vlády pre prevenciu kriminality, disciplinárnej komisie na Právnickej fakulte Univerzity Komenského v Bratislave, disciplinárnych senátov pre postih sudcov, Právnej komisie Slovenskej rektorskej konferencie, Medzirezortnej terminologickej komisie Bezpečnostnej rady Slovenskej republiky, Komisie zriadenej ministrom spravodlivosti na analýzu možnej aplikácie Ústavu pre výkon trestu odňatia slobody matiek s deťmi, v Redakčnej rade odborného časopisu Policajná teória a prax, v Redakčnej rade odborného časopisu Public Governance, Administration and Finances – Law Review, vo vedeckých radách Policajnej akadémie v Prahe, na Právnickej fakulte Univerzity Mateja Bela v Banskej Bystrici, na Fakulte bezpečnostného inžinierstva Žilinskej univerzity v Žiline, Ústavu znaleckého výskumu a vzdelávania Žilinskej univerzity v Žiline, na Právnickej fakulte Univerzity Komenského v Bratislave, na Fakulte práva Paneurópskej vysokej školy v Bratislave a na Akadémii ozbrojených síl v Liptovskom Mikuláši. Bola podpredsedníčkou v komisii pre zavádzanie elektronického monitoringu pri Ministerstve spravodlivosti Slovenskej republiky. Ako predsedníčka vedie rezortnú akreditačnú komisiu pri Ministerstve vnútra Slovenskej republiky a vedeckú radu Akadémie Policajného zboru v Bratislave. Na poste predsedníčky vedie Spoločnosť pre trestné právo a kriminológiu. Aktívne sa zúčastňuje na medzinárodných vedeckých konferenciách, je spoluorganizátorom a odborným garantom viacerých vedeckých

konferencií s medzinárodnou účasťou, členkou vedeckých výborov, konferencií v zahraničí, členkou odborových komisií pre doktorandské štúdium. Je autorkou vedeckých článkov v odborných domácich a zahraničných časopisoch, recenzií, odborných posudkov, právnych analýz, legislatívnych návrhov, praktických cvičení pre študentov, monografií, spoluautorkou učebníc, spoluriešiteľkou grantových projektov. Posudzuje pre agentúry žiadosti o udelenie grantov. Poskytuje odborné stanoviská pre médiá. Rektorom Univerzity Komenského v Bratislave bola docentke Kurilovskej udelená medaila za zásluhy o rozvoj univerzity, rektorom Akadémie ozbrojených síl generála Milana Rastislava Štefánika v Liptovskom Mikuláši jej bola udelená pamätná medaila a dekanom Právnickej fakulty Univerzity Komenského v Bratislave je bola udelená Pamätná medaila Právnickej fakulty za vynikajúcu prácu, pri príležitosti 95. výročia činnosti fakulty. V roku 2017 získala titul Dr.h.c. na

Policajnej akadémii ČR v Prahe a v roku 2018 bola vymenovaná prezidentom SR za profesorku v odbore trestne právo.

**JUDr. Jakub Ľorko, PhD.** v roku 2014 absolvoval Právnickú fakultu Univerzity

Komenského v Bratislave. Na uvádzanej fakulte začal v rovnakom roku pôsobiť na Katedre trestného práva, kriminológie a kriminalistiky ako interný doktorand. V roku 2016 obhájil rigoróznu prácu na tému *„Hmotnoprávne* *aspekty drogovej trestnej činnosti s akcentom na kanabis“*. V roku 2017 obhájil dizertačnú prácu na tému *„Hmotnoprávne aspekty trestnej zodpovednosti* *právnických osôb“*. Po udelení vedecko-akademickej hodnosti PhD. pokračuje

na Katedre trestného práva, kriminológie a kriminalistiky ako odborný asistent. Od apríla 2016 pôsobí na Generálnom riaditeľstve Zboru väzenskej a justičnej stráže na odbore výkonu väzby a výkonu trestu v rámci úseku výkonu trestu a aplikovaného penologického výskumu, ktorý sa zameriava na aktuálne problémy väzenstva. V teórii sa zameriava najmä na trestné právo hmotné a trestnú zodpovednosť právnických osôb. Je autorom alebo spoluautorom viacerých vedeckých a odborných štúdií a článkov, pravidelne sa aktívne zúčastňuje na domácich, ale aj zahraničných konferenciách. Je spoluriešiteľom viacerých grantov.

**JUDr. Marek Mezei, PhD.** je absolventom Právnickej fakulty Univerzity Komenského v Bratislave. Po jej skončení a udelení titulu Mgr. tu pôsobil ďalej ako interný doktorand na Katedre trestného práva, kriminológie a kriminalistiky. Doktorandské štúdium úspešne ukončil v roku 2017 obhajobou dizertačnej práce na tému *„Procesnoprávne aspekty trestnej zodpovednosti* *právnických osôb“*. Vo svojej odbornej a vedeckej činnosti sa zameriava na

trestné právo procesné a trestnú zodpovednosť právnických osôb. Od roku 2016 pôsobí ako právny čakateľ prokuratúry.

**JUDr. Matej Smalik, PhD.** vyštudoval v roku 2013 Právnickú fakultu Univerzity Komenského v Bratislave. V roku 2016 obhájil dizertačnú prácu v študijnom odbore obchodné a finančné právo na tému *Fúzie akciových spoločností* a získal akademický titul PhD. V súčasnosti pôsobí ako externý lektor spolupracujúci s Katedrou obchodného, finančného a hospodárskeho práva na Právnickej fakulte Univerzity Komenského v Bratislave. Od roku 2013 taktiež pôsobí ako advokátsky koncipient zapísaný do zoznamu advokátskych koncipientov vedenom Slovenskou advokátskou komorou. V rámci svojej vedeckej a pedagogickej činnosti sa zaoberá problematikou obchodného, občianskeho

a pracovného práva a problematike práva nehnuteľností.

**Prof. JUDr. Tomáš Strémy, PhD.** absolvoval Právnickú fakultu Trnavskej univerzity v Trnave. Od roku 2006 pôsobil na Právnickej fakulte Trnavskej univerzity v Trnave na Katedre trestného práva a kriminológie. Od roku 2016 pôsobí ako pedagóg na Katedre trestného práva, kriminológie a kriminalistiky na Právnickej fakulte Univerzity Komenského v Bratislave. V minulosti bol prodekanom pre zahraničné vzťahy, styk s verejnosťou, ďalšie vzdelávanie a projektovú činnosť (2011 – 2015) a členom Vedeckej rady Právnickej fakulty Trnavskej Univerzity v Trnave (2013 – 2016). V súčasnosti je prodekanom pre rozvoj, členom Vedeckej rady Právnickej fakulty Univerzity Komenského v Bratislave a Akadémie Policajného zboru v Bratislave. Absolvoval viaceré študijné pobyty, a to na Max Planck Institute vo Freiburgu (2014, 2015, 2017), na University of Scranton v Pensylvánii ‒ USA (2015), University of Salzburg (2016), Právnickej fakulte Univerzity Karlovej v Prahe (2011, 2016) a iných inštitúciách. V minulosti bol členom komisie pre trestné právo hmotné, rovnako pracovnej skupiny k zákonu o trestnej zodpovednosti právnických osôb na Ministerstve spravodlivosti Slovenskej republiky. V súčasnosti je členom pracovnej skupiny pre trestné právo v Slovenskej advokátskej komore a členom rady APVV pre medzinárodnú vedecko-technickú spoluprácu. Bol vedúcim projektu APVV s názvom „Restoratívna justícia a systém alternatívnych trestov v podmienkach Slovenskej republiky“, spoluriešiteľom viacerých grantových projektov, autorom, resp. spoluautorom viacerých monografií, učebníc, desiatok odborných článkov a aktívne sa zúčastňuje vedeckých podujatí doma i v zahraničí. Dňa 19. septembra 2018 bol vymenovaný prezidentom Slovenskej republiky za profesora.

**Mgr. Lukáš Turay** je absolventom Právnickej fakulty Univerzity Komenského v Bratislave. Počas štúdia absolvoval stáž na Ministerstve spravodlivosti Slovenskej republiky, Najvyššom súde Slovenskej republiky a na Okresnej prokuratúre Bratislava I. Ako študent publikoval viacero odborných článkov z oblasti trestného práva a zúčastňoval sa aktívne na vedeckých konferenciách v Slovenskej republike aj v zahraničí. V súčasnosti je interným doktorandom

na Katedre trestného práva, kriminológie a kriminalistiky. Vo svojej odbornej a vedeckej činnosti sa zameriava na trestné právo hmotné a kriminológiu.